กองทุนบัวหลวงเปิดขาย2กองทุนSSF
กองทุนบัวหลวงเปิดขาย 2 กองทุน SSF รับลูกการลงทุนต่อเนื่องได้หักลดหย่อนภาษี


1 ก.ค. 2563

รายงานข่าวจาก บริษัทหลักทรัพย์จัดการกองทุนรวม บัวหลวง จำกัด หรือ กองทุนบัวหลวง เปิดเผยว่า กองทุนบัวหลวงเปิดขายกองทุน BEQSSF และ BM70SSF ต่อเนื่องตั้งแต่วันที่ 1 ก.ค. 2563 นี้ เป็นต้นไป โดยเงินที่ลงทุนหลัง 30 มิ.ย. 2563 จะได้รับสิทธิประโยชน์ทางภาษีในรูปแบบ SSF ปกติ ซึ่งผู้ลงทุนสามารถใช้สิทธิลดหย่อนได้สูงสุด 30% ของเงินได้พึงประเมิน แต่ไม่เกิน 200,000 บาทต่อปี และเมื่อรวมกับวงของเงินลงทุนเพื่อเกษียณอื่นๆ ได้แก่ กองทุนรวมเพื่อการเลี้ยงชีพ (RMF) กองทุนสำรองเลี้ยงชีพ กองทุนบำเหน็จบำนาญข้าราชการ กองทุนสงเคราะห์ตามกฎหมายว่าด้วยโรงเรียนเอกชน กองทุนการออมแห่งชาติ หรือเบี้ยประกันภัยสำหรับการประกันชีวิตแบบบำนาญแล้ว ต้องไม่เกิน 500,000 บาท
กองทุนบัวหลวง เปิดเผยว่า กองทุนบัวหลวงจะเปิดขายกองทุนเปิดบัวหลวงหุ้นไทยเพื่อการออม (BEQSSF) และกองทุนผสมบัวหลวง 70/30 เพื่อการออม (BM70SSF) ในรูปแบบกองทุนรวมเพื่อการออม (SSF) ปกติต่อทันที ตั้งแต่วันที่ 1 ก.ค. 2563 นี้เป็นต้นไป ให้ผู้ลงทุนที่ต้องการใช้วงเงินสิทธิประโยชน์ทางภาษีกองทุน SSF ปกติเข้าลงทุนได้ จากที่ก่อนหน้านี้เปิดให้ผู้ลงทุนที่ต้องการใช้วงเงินสิทธิประโยชน์ทางภาษีกองทุน SSF พิเศษ ลงทุนมาแล้ว




การเปิดให้ลงทุนในรูปแบบ SSF ปกตินี้จะส่งผลให้ขนาดของทั้ง 2 กองทุนนี้ มีโอกาสเติบโตได้อย่างต่อเนื่อง จากเม็ดเงินลงทุนใน SSF ปกติ ที่เข้ามาเพิ่มเติม ช่วยขยายโอกาสในการลงทุนได้มากขึ้น ขณะที่ ข้อมูลล่าสุด ณ วันที่ 29 มิถุนายน 2563 กองทุน BEQSSF มีมูลค่าทรัพย์สินสุทธิกว่า 985.86 ล้านบาท และกองทุน BM70SSF มีมูลค่าทรัพย์สินสุทธิกว่า 741.51 ล้านบาท หรือรวมมูลค่าทรัพย์สินสุทธิทั้ง 2 กองทุนมากกว่า 1,727.37 ล้านบาท
สำหรับเงื่อนไขการใช้วงเงินสิทธิประโยชน์ทางภาษี SSF ปกตินั้น ผู้ลงทุนสามารถใช้สิทธิลดหย่อนได้สูงสุด 30% ของเงินได้พึงประเมิน แต่ไม่เกิน 200,000 บาทต่อปี และเมื่อรวมกับวงของเงินลงทุนเพื่อเกษียณอื่นๆ ได้แก่ กองทุนรวมเพื่อการเลี้ยงชีพ (RMF) กองทุนสำรองเลี้ยงชีพ กองทุนบำเหน็จบำนาญข้าราชการ กองทุนสงเคราะห์ตามกฎหมายว่าด้วยโรงเรียนเอกชน กองทุนการออมแห่งชาติ หรือเบี้ยประกันภัยสำหรับการประกันชีวิตแบบบำนาญ ต้องไม่เกิน 500,000 บาท
ผู้ที่สนใจสามารถสอบถามข้อมูลรายละเอียดกองทุน BEQSSF และ BM70SSF หรือติดต่อขอรับหนังสือชี้ชวนและคู่มือการลงทุนได้ที่ กองทุนบัวหลวง โทร. 0 2674 6488 กด 8 หรือตัวแทนขายหน่วยลงทุน ได้แก่ ธนาคารกรุงเทพ ตัวแทนขายของกรุงเทพประกันชีวิต บมจ.หลักทรัพย์ บัวหลวง บริษัทหลักทรัพย์ เอเชีย พลัส บมจ.หลักทรัพย์ โนมูระ พัฒนสิน บมจ.หลักทรัพย์ ฟิลลิป (ประเทศไทย) บมจ.หลักทรัพย์ ภัทร บจ.หลักทรัพย์ ดีบีเอส วิคเคอร์ส (ประเทศไทย) บมจ.หลักทรัพย์ กรุงศรี และ บจ.หลักทรัพย์นายหน้าซื้อขายหน่วยลงทุน ฟินโนมีนา